turjo4nis/wikipedia-bn-dump-20250701 huggingface dataset:
খ্রি-ল্দে-স্রোং-ব্ত্সান

খ্রি-ল্দে-স্রোং-ব্ত্সান () (রাজত্বকাল ৮০৪ - ৮১৫) মু-নে-ব্ত্সান-পোর পরবর্তী তিব্বত সম্রাট ছিলেন।

রাজ্যাভিষেক 

সম্রাট মু-নে-ব্ত্সান-পোর স্ত্রী সম্রাজ্ঞী ফোয়োংসার সৌন্দর্য্যে ঈর্ষান্বিত সম্রাটের মাতা ত্সেফোংসার নির্দেশে সম্রাট মু-নে-ব্ত্সান-পোকে বিষপান করিয়ে হত্যা করা হয়। মু-নে-ব্ত্সান-পোর কোন সন্তান না থাকায় তার পরবর্তী ভাই মু-তিগ-ব্ত্সান-পো সিংহাসনের উত্তরাধিকারী হন। কিন্তু এক বর্ষীয়ান মন্ত্রীকে হত্যার অভিযোগে মু-তিগ-ব্ত্সান-পোকে ভুটান সীমান্তের নিকটে ল্হোডাক খার্চুতে নির্বাসনে পাঠিয়ে দেওয়া হয়।  এর ফলে ৮০৪ খ্রিষ্টাব্দে মু-নে-ব্ত্সান-পোর কনিষ্ঠ ভ্রাতা খ্রি-ল্দে-স্রোং-ব্ত্সান তিব্বতের পরবর্তী সম্রাট হন।

বৌদ্ধ ধর্মের প্রসার 

খ্রি-ল্দে-স্রোং-ব্ত্সান লাসার নিকটে স্কার-চুংয়ে বৌদ্ধ মন্দির নির্মাণ করেন। সাম্রাজ্যে বৌদ্ধ ধর্মের প্রতি বিরোধিতা থাকায় সম্রাট সাম্রাজ্যের সব অঞ্চল থেকে প্রতিনিধি নিয়ে এক সভার আয়োজন করেন। এই সভায় উপস্থিত সদস্যরা বৌদ্ধ ধর্মের স্বপক্ষে মত দেন। এই সংক্রান্ত তথ্য স্কার-চুং বৌদ্ধ মন্দিরের সম্মুখে এক স্তম্ভে উৎকীর্ণ রয়াছে।

রাজনৈতিক ও সামরিক অভিযান 

৮০৪ খ্রিষ্টাব্দের পর থেকে চীন ও তিব্বতের মধ্যে রাজকর্মচারীদের যাতায়াত বৃদ্ধি পায়। ৮০৫ খ্রিষ্টাব্দে ট্যাং সম্রাট ট্যাং দেজংয়ের মৃত্যু হলে খ্রি-ল্দে-স্রোং-ব্ত্সান তার শেষকৃত্যে সোনা, রূপা, কাপড়, ষাঁড় ও ঘোড়া দান করেন। খ্রি-ল্দে-স্রোং-ব্ত্সানের আমলে তিব্বতী সৈন্যরা পশ্চিমদিকে আরবদের আক্রমণ অব্যাহত রাখেন ও তারা সমরকন্দ অবরোধ করেন। তুর্কিস্তানের তিব্বতী শাসক আরব খালিফা আল মামুনকে মূল্যবান রত্নে সজ্জিত সোনার মূর্তি উপহার দেন।

মৃত্যু ও উত্তরাধিকার 

৮১৫ খ্রিষ্টাব্দে খ্রি-ল্দে-স্রোং-ব্ত্সানের মৃত্যু হয়। তার পাঁচ পুত্রের মধ্যে বড় পুত্র ল্হাস-রাস-গ্ত্সাংমা বৌদ্ধ ভিক্ষুতে পরিণত হন। পরের দুই পুত্রের বাল্যকালেই মৃত্যু হয়। তার পরবর্তী পুত্র গ্লাং-দার-মা বৌদ্ধ ধর্ম বিরোধী হওয়ায় কনিষ্ঠ পুত্র খ্রি-গ্ত্সুগ-ল্দে-ব্র্ত্সানকে সিংহাসনের উত্তরাধিকারী করা হয়।

তথ্যসূত্র 

তিব্বতীয় সম্রাট
বৌদ্ধ রাজশাসক
৮ম শতাব্দীতে জন্ম
৮১৫-এ মৃত্যু
ভাষা সংস্কারক
বৌদ্ধ ধর্মাবলম্বী বিশিষ্ট ব্যক্তিবর্গ

এই নিবন্ধে যাদের নাম অন্তর্ভুক্ত করা হয়েছে তারা বৌদ্ধ ধর্মাবলম্বী বিশিষ্ট ব্যক্তিবর্গ হিসেবে পরিচিত। এতে ধর্মের সকল প্রধান শাখা ও সকল সম্প্রদায়ের ব্যক্তিকে, যারা বৌদ্ধ ধর্মের অনুসারী তাদের যুক্ত করা হয়েছে। মূলত: এখানে বৌদ্ধ ধর্মগুরুদের সাথে সাথে বিভিন্ন ক্ষেত্রে বিশেষ অবদান আছে এবং সাধারণ্যে বৌদ্ধ ধর্মের অনুসারী হিসেবে পরিচিত এমন ব্যক্তিবর্গের নামও রয়েছে।

বৌদ্ধ ধর্মের প্রধান দার্শনিক ও প্রবক্তাগণ 
এই তালিকায় বিভিন্ন ব্যক্তিকে তাদের জাতীয়তা অনুসারে বিভক্ত করা হয়েছে (কেবলমাত্র যদি তাদের মতবাদ অন্যত্র প্রচার করে থাকেন সেসব ক্ষেত্র বাদে)। গৌতম বুদ্ধ এবং তার সম-সাময়িক বা ঠিক পরবর্তীকালে যারা এই ধর্মের প্রধান আনুসারী ও প্রচারক ছিলেন তাদেরকে পরবর্তী-কালের ভারতীয় বৌদ্ধ ধর্মীয় দার্শনিক, ধর্মগুরু ও অনুসারীদের থেকে ভিন্ন তালিকায় অন্তর্ভুক্ত করা হয়েছে।

বুদ্ধের অনুগামী এবং প্রাথমিক সময়ের বৌদ্ধ ধর্মীয়গণ 
আরও দেখুন: গৌতম বুদ্ধের অনুগামীগণ এবং গৌতম বুদ্ধের পরিবারের সদস্যগণ
 গৌতম বুদ্ধ, সিদ্ধার্থ গৌতম
 আম্রপালি
 আনন্দ
 অনাথপিন্ডিকা
 চন্ন

তথ্যসূত্র 

বৌদ্ধধর্ম
আনন্দ (বৌদ্ধ ভিক্ষু)

আনন্দ (, ; চাইনিজ: 阿難 Ānán; জাপানি: 阿難 Anan) ছিলেন গৌতম বুদ্ধের একজন প্রধান অনুগামী এবং ভৃত্য। তার অসাধারণ স্মরণশক্তি ছিলো এবং তিনি 'সূত্র' বর্ণনা করেছেন প্রথম বৌদ্ধ সঙ্গীতি সভায়; এজন্য তাকে ধর্মভাণ্ডারিক বলা হয়।

তথ্যসূত্র 

বৌদ্ধধর্ম
গৌতম বুদ্ধের অনুগামী
গৌতম বুদ্ধের পরিবার
আনন্দ (১৯৭১-এর চলচ্চিত্র)

আনন্দ (; ; ) ১৯৭১ সালে মুক্তি পাওয়া একটি হিন্দি ভাষার ভারতীয় চলচ্চিত্র। এই চলচ্চিত্রটির কাহিনীকার ও পরিচালক হৃষিকেশ মুখার্জী এবং এতে রাজেশ খান্না ও অমিতাভ বচ্চন অভিনয় করেন, যেখানে রাজেশ খান্না ছিলেন ছবিটির নাম ভূমিকায়। চলচ্চিত্রটি ১৯৭২ সালে শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার ও শ্রেষ্ঠ চলচ্চিত্র বিভাগে ফিল্মফেয়ার পুরস্কার-সহ একাধিক পুরস্কার অর্জন করে। অনুপমা চোপড়া তার ২০১৩ সালে প্রকাশিত "ওয়ান হানড্রেড ফিল্মস টু সি বিফোর ইউ ডাই" বইয়ে এই চলচ্চিত্রটি অন্তর্ভুক্ত করেন। চলচ্চিত্রটি বক্স অফিসে সেমি-হিট হয়। কিন্তু মুক্তির পর এটি কাল্ট তকমা লাভ করে এবং অন্যতম সেরা হিন্দি চলচ্চিত্র বলে বিবেচিত হয়। ইন্ডিয়াটাইমস ছবিটিকে "২৫ অবশ্যই দর্শনীয় বলিউড চলচ্চিত্র" তালিকায় অন্তর্ভুক্ত করে।

রাজেশ খান্না ও অমিতাভ বচ্চন একত্রে অভিনীত মাত্র দুটি চলচ্চিত্রের মধ্যে এটি একটি, অন্যটি ১৯৭৩ সালের নমক হারাম, সেটিও পরিচালনা করেন হৃষিকেশ মুখার্জী।

চরিত্রসমূহ 
 রাজেশ খান্না - আনন্দ সেহগাল/জয়চাঁদ চরিত্রে
 অমিতাভ বচ্চন - ডা: ভাস্কর ব্যানার্জী চরিত্রে
 সুমিত্রা স্যানাল - রাণু চরিত্রে
 রমেশ দেও - ডা: প্রকাশ কুলকার্নি চরিত্রে
 সীমা দেও - সুমন কুলকার্নি চরিত্রে
 ললিতা পবার - ম্যাট্রোন চরিত্রে
 দুর্গা খোটে - রাণুর মা চরিত্রে
 জনি ওয়াকার - ইশা ভাই চরিত্রে
 অসিত সেন - ডা: ভাস্কররে রোগী চরিত্রে
 দারা সিং - পালোয়ান চরিত্রে

সঙ্গীত 

এই চলচ্চিত্রটির সঙ্গীতের দায়িত্বে ছিলেন সলিল চৌধুরী। গানের কথা লিখেছিলেন গুলজার ও যোগেশ। চলচ্চিত্রটিতে অমিতাভ বচ্চন "মওত্ তো এক কবিতা হ্যায়" শিরোনামে একটি কবিতা আবৃত্তি করেন যা লিখেছিলেন গুলজার।

পুরস্কার ও সম্মননা

তথ্যসূত্র

বহিঃসংযোগ 

 
 Screenshots from the film

হিন্দি ভাষার চলচ্চিত্র
১৯৭১-এর চলচ্চিত্র
১৯৭১-এর নাট্য চলচ্চিত্র
১৯৭১-এর বন্ধুত্বের চলচ্চিত্র
১৯৭০-এর দশকের হিন্দি ভাষার চলচ্চিত্র
ভারতীয় চলচ্চিত্র
ভারতীয় নাট্য চলচ্চিত্র
ভারতীয় বন্ধু সম্পর্কিত চলচ্চিত্র
হৃষিকেশ মুখোপাধ্যায় পরিচালিত চলচ্চিত্র
ক্যান্সার সম্পর্কে চলচ্চিত্র
শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী
অন্য ভাষায় পুনর্নির্মিত হিন্দি চলচ্চিত্র
সলিল চৌধুরী সুরারোপিত চলচ্চিত্র
হিন্দি ভাষার নাট্য চলচ্চিত্র
ক্যান্সার সম্পর্কে ভারতীয় চলচ্চিত্র
ফ্রানৎস মেরিং

ফ্রানৎস এর্ডমান মেরিং () (২৭শে ফেব্রুয়ারি, ১৮৪৬ - ২৮শে জানুয়ারি, ১৯১৯) ছিলেন জার্মান শ্রমিক আন্দোলনের কর্মী, জার্মান সমাজ-গণতন্ত্রী দলের বামপন্থি অংশের অন্যতম নেতৃস্থানীয় ব্যক্তিত্ত্ব, তাত্ত্বিক, প্রচারক, রাজনীতিবিদ ও ঐতিহাসিক।

জন্ম ও শৈশব 
মেরিং ১৮৪৬ সালের ২৭ ফেব্রুয়ারি পোল্যান্ডের পোমেরানিয়া অঞ্চরের স্লানোতে এক বুর্জোয়া পরিবারে জন্মগ্রহণ করেন।

কর্মজীবন 
তিনি কর্মজীবনে নানা দৈনিক ও সাপ্তাহিক পত্রিকায় লেখালেখি করতেন। তিনি সাপ্তাহিক Die Neue Zeit- বা "নবযুগ"-এর অন্যতম সম্পাদক ছিলেন। ১৮৮৪ সালে তিনি বার্লিনের উদার পত্রিকা Volks-Zeitung-এর প্রধান সম্পাদকের দায়িত্ব পান। ১৮৭৮ সালে বিসমার্ক জার্মানিতে সমাজতন্ত্র-বিরোধী জরুরি আইন প্রণয়ন করলে মেরিং তার বিরুদ্ধে মত প্রকাশ করেন।

মৃত্যু 
রোগ ভোগের সময় ১৯১৯ সালের জানুয়ারি মাসে তার দুই সহযোদ্ধা কার্ল লাইবনেখত ও রোসা লুক্সেমবুর্গের হত্যাকাণ্ডের ফলে গভীর আঘাত পাওয়ায় ঠিক দু'সপ্তাহ পরে ২৮ জানুয়ারি বার্লিনে তিনি মৃত্যুবরণ করেন।

মেরিংডাম, মেরিংপ্রাট্জ এবং কামেঞ্জে অবস্থিত এনপিএ-এর বিমান বাহিনীর অফিসার্স একাডেমী তার নামে নামকরণ করা হয়েছে।

তথ্যসূত্র

বহিঃসংযোগ 
 মার্কসিস্ট আর্কাইভে ফ্রানৎস মেরিং সম্পর্কিত রচনা।

১৮৪৬-এ জন্ম
১৯১৯-এ মৃত্যু
স্লানোর ব্যক্তিত্ব
প্রুশিয়ান হাউসের সদস্যের প্রতিনিধি
পোমেরানিয়া প্রদেশের ব্যক্তিত্ব
জার্মানির সমাজ গণতন্ত্রী পার্টির রাজনীতিবিদ
জার্মান মতামত সাংবাদিক
লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
হামবোল্ড বিশ্ববিদ্যালয়ের প্রাক্তন শিক্ষার্থী
জার্মান মার্ক্সবাদী
শেখ সালাহউদ্দিন

শেখ সালাহউদ্দিন আহমেদ (১০ ফেব্রুয়ারি, ১৯৬৯ - ২৯ অক্টোবর, ২০১৩) একজন বাংলাদেশী আন্তর্জাতিক ক্রিকেটার।

তিনি রূপসা উপজেলার রাজাপুর গ্রাম, খুলনায় জন্মগ্রহণ করেন। বাংলাদেশের হয়ে খেলেছেন ছয়টি ওডিআই। আন্তর্জাতিক ক্রিকেটে অভিষেক হয়েছিল ১৯৯৭ সালের জুলাইতে শ্রীলঙ্কায় অনুষ্ঠিত এশিয়া কাপে পাকিস্তানের বিপক্ষে ম্যাচে। তিনি ছিলেন বাংলাদেশ ক্রিকেট বোর্ডের (বিসিবি) খুলনা বিভাগীয় কোচ। এছাড়া তিনি বাংলাদেশ ক্রিকেট বোর্ডের (বিসিবি) ডেভেলপমেন্ট কোচ এবং ক্লাসিক ক্রিকেট একাডেমির পরিচালক ছিলেন।

হৃদরোগে আক্রান্ত হয়ে ২৯ অক্টোবর ২০১৩ মঙ্গলবার সকালে খুলনায় মৃত্যুবরণ করেন। একই দিন বাংলাদেশ-নিউজিল্যান্ড প্রথম ওয়ানডে শুরুর আগে তার প্রতি সম্মান জানিয়ে এক মিনিট নীরবতা পালন করা হয়।

তথ্যসূত্র

আরও দেখুন
 সাকিব আল হাসান
 আনামুল হক

বহিঃসংযোগ 
 

১৯৬৯-এ জন্ম
২০১৩-এ মৃত্যু
বাংলাদেশের একদিনের আন্তর্জাতিক ক্রিকেটার
বাংলাদেশী ক্রিকেটার
খুলনা বিভাগের ক্রিকেটার
খুলনা বিভাগ থেকে আগত ক্রিকেটার
খুলনা জেলার ব্যক্তি
মুকেশ (গায়ক)

মুকেশ চন্দ মাথুর (; ২২ জুলাই, ১৯২৩ - ২৭ আগস্ট, ১৯৭৬) একজন ভারতীয় হিন্দি চলচ্চিত্রের সঙ্গীত শিল্পী যিনি সংক্ষেপে মুকেশ নামে পরিচিত। হিন্দি চলচ্চিত্রে অসাধারণ অবদানের জন্য তিনি মোহাম্মদ রফি, মান্না দে এবং কিশোর কুমারের মতো একই কাতারে গণ্য হন। তিনি পুরুষ কণ্ঠশিল্পীর জাতীয় চলচ্চিত্র পুরস্কার-এ অসংখ্যবার মনোনয়ন পাওয়ার পাশাপাশি ১৯৭৩ সালে মুক্তি পাওয়া রজনীগন্ধা চলচ্চিত্রের "কাই বার যুহি দ্যাখা হ্যায়" গানটিতে কন্ঠ দেয়ার জন্য পুরস্কার লাভ করেন। মুকেশ রাজ কাপুরের কণ্ঠ দেবার জন্যও জনপ্রিয়।

জনপ্রিয় গান 
প্রায় ১ হাজার ২০০ গান গেয়েছেন মুকেশ। তার বাংলা গানও খুব জনপ্রিয়। বাংলা ও হিন্দিতে তার কয়েকটি জনপ্রিয় গান :
 কাভি কাভি মেরে দিল মে খ্যায়াল আতা হ্যায়
 এক প্যায়ার কা নাগমা হ্যায়
 মেরা জুতা হ্যায় জাপানি
 কাহি দূর যাব দিন ঢাল যায়ে
 ক্যায়া খুব লাগতি হো
 আওয়ারা হু
 ম্যায় পাল দো পালকা শায়ের হু
 ডাম ডাম ডিগা ডিগা
 ঝুন ঝুন ময়না নাচো না, তাথৈ তাথৈ নাচো না
 আমায় প্রশ্ন করে নীল ধ্রুবতারা
 ওগো আবার নতুন করে ভুলে যাওয়া নাম ধরে ডেকো না
 দেহেরই পিঞ্জিরায় প্রাণ পাখি
 মন্দ বলে লোকে বলুক না

তথ্যসূত্র

বহিঃসংযোগ 
 গায়কমুকেশ.কম - শিল্পী মুকেশকে উত্সর্গ করা একটি ওয়েব সাইট
 পঙ্কজ দুভেদী - মুকেশ সম্পর্কে
 
 Legends - মুকেশ
 অন-লাইনে মুকেশ-এর গান

১৯২৩-এ জন্ম
১৯৭৬-এ মৃত্যু
বলিউডের নেপথ্য সঙ্গীতশিল্পী
ভারতীয় নেপথ্য গায়ক
২০শ শতাব্দীর ভারতীয় সঙ্গীতশিল্পী
পাঞ্জাবি ব্যক্তি
হিন্দু কলেজ, দিল্লি বিশ্ববিদ্যালয়ের প্রাক্তন শিক্ষার্থী
ভারতীয় হিন্দু
দিল্লির সঙ্গীতশিল্পী
২০শ শতাব্দীর ভারতীয় গায়ক
শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী
ইউনানি

ইউনানী এক ধরনের ঐতিহ্যগত চিকিৎসা পদ্ধতি যা দক্ষিণ এশিয়ার ও মধ্য এশিয়ার মুসলিম সম্প্রদায়ের মধ্যে অধিক বিকাশ লাভ করে। এটা পারসিক-আরবি ঔষধ সৃজনপদ্ধতির একটি ঐতিহ্যকে বোঝায়, যা গ্রিক চিকিৎসক হিপোক্রেটিস এবং রোমান চিকিৎসক গ্যালেন এর শিক্ষার উপর ভিত্তি করে সৃষ্ট এবং আরব এবং পারসিক চিকিৎসক যেমন, আল রাযী, ইবনে সিনা, আল জাহরাবী, এবং ইবনে আন নাফীস দ্বারা সম্প্রসারিত এবং বিকশিত এক চিকিৎসা ব্যবস্থা ।

ইউনানী ঔষধ চারটি মানসিক অবস্থার(Mi'zaj) ধারণার উপর ভিত্তি করে গড়ে উঠেছে: শ্লেষা ( বলগম), রক্ত (দাম), হলুদ পিত্ত (সাফ্রা) এবং কালো পিত্ত (সাউদা)। এ চিকিৎসা পদ্ধতির উপর ভারতীয় ও চৈনিক প্রাচীন ঐতিহ্যগত চিকিৎসার প্রভাবও বিদ্যমান।

নাবয্(পালস্ রেট), বওল(মূত্র), বারায(মল) ছাড়াও আরও কয়েকটি নিদর্শনের উপর নির্ভর করা হয় রোগ নির্ণয়ের জন্য।
ইউনানী পদ্ধতির চিকিৎসকদের নিজস্ব পরিভাষায় "হাকীম" (Hakeem/Hakim) পদবী নামের পূর্বে ব্যবহার করা হয়। যেমন হাকীম আজমল খান,হাকীম হাবিবুর রহমান,হাকীম অপূর্ব আকবর। যার অর্থ সূক্ষ্ম জ্ঞানের অধিকারী, রোগ নির্ণয় করে ইউনানী পদ্ধতির ঔষধ প্রস্তুত করে আরোগ্য লাভে দায়িত্ব পালন করেন।

এ ব্যবস্থায় রোগ প্রতিরোধে ছয়টি পূর্বশর্তের (আসবাব-ই-সিত্তা যারুরীয়্যাহ্) উপর নির্ভর করা হয়:

১- বায়ু;

২- খাদ্য এবং পানি;

৩- দৈহিক সঞ্চালন ও স্থিতি ;

৪- মানসিক সক্রিয়তা ও বিশ্রাম;

৫- নিদ্রা ও জাগরণ এবং

৬- নিঃসরণ ও অবরোধ ।

নামকরণ 

ইউনানী শব্দটি এসেছে গ্রিক শব্দ Ἰωνία (Iōnía) অথবা Ἰωνίη (Iōníe) থেকে, যা গ্রিসের অপর নাম।

তথ্যসূত্র

বহিঃসংযোগ 
 History of Medicine and Sciences,
 American Institute of Unani Medicine
 Directory of History of Medicine Collection 
 Healing - Unveiling Unani
 German Institute of Unani Medicine

ঔষধ প্রস্তুতি ও ব্যবহার বিজ্ঞান
ঔষধ
ভারতে ইসলাম
বিকল্প চিকিৎসা ব্যবস্থা
ভারতে স্বাস্থ্য
পাকিস্তানে স্বাস্থ্য
মধ্যযুগীয় ঔষধের ইতিহাস
ইউনানি ওষুধ
ঐতিহ্যগত ঔষধ
অপবিজ্ঞান
শিয়েন শিং হাই

শিয়েন শিং হাই () (চীনা: 冼星海; পিনয়িন: Xiǎn Xīnghăi) (১৩ জুন, ১৯০৫ - ৩০ অক্টোবর, ১৯৪৫) ছিলেন পাশ্চাত্য ধ্রুপদী সংগীত দ্বারা প্রভাবিত প্রথম প্রজন্মের চীনা সংগীত রচয়িতা ও সঙ্গীতশিল্পী। যদিও তিনি সংগীতের সব রূপেই গান লিখেছিলেন, তিনি প্রধানত বিখ্যাত ছিলেন Yellow River Cantataর জন্য যেটি পিয়ানো ও অর্কেস্ট্রার ওপর ভিত্তি করে রচনা করেছিলেন। তিনি কুয়াংতুং প্রদেশের পানইউ অঞ্চলে জন্মগ্রহণ করেন। তিনি ফ্রান্সের প্যারিস সংগীত ইনস্টিটিউটে লেখাপড়া করেন । স্বদেশে ফিরে আসার পর জাপানী আগ্রাসন প্রতিরোধ সংক্রান্ত সংগীত অভিযানে অংশ নেন এবং বহু শ্রেষ্ঠ রচনা করেন। তিনি ইয়েন আন রুশুন শিল্প একাডেমির সংগীত বিভাগের পরিচালক ছিলেন।

১৯৪৫ সালে তিনি মস্কো শহরে মৃত্যুবরণ করেন।

গানের জীবন

শিয়েন দেশের উত্তরপূর্ব অংশে জাপানি দখলদারিত্বের সময় (তখন মাঞ্চুরিয়া হিসেবে পরিচিত) ১৯৩৫ সালে চীন ফিরে আসেন। তার সংগীতকে প্রতিবাদের অস্ত্র হিসেবে কাজে লাগিয়ে তিনি বিভিন্ন দেশপ্রেমমূলক কর্মকাণ্ডে অংশ নেন।

তথ্যসূত্র

বহিঃসংযোগ 
 
 Amazon.com - Riccardo Caramella performs the Yellow River Concerto and other works.
   at www.russiandvd.com - Riccardo Caramella performs the Yellow River Piano Concerto

১৯০৫-এ জন্ম
১৯৪৫-এ মৃত্যু
চীনা রচয়িতা
২০তম শতাব্দীর ক্লাসিক্যাল রচয়িতা
ক্যান্টনীয় ব্যক্তি
মাকাও মানুষ
যক্ষ্মায় মৃত্যু
প্রজাতন্ত্রী চীনের সুরকার
প্রজাতন্ত্রী চীনের প্রাবন্ধিক
২০শ শতাব্দীর প্রাবন্ধিক
২০শ শতাব্দীর পুরুষ সঙ্গীতজ্ঞ
২০শ শতাব্দীর ধ্রুপদী সুরকার
বটুকেশ্বর দত্ত

বটুকেশ্বর দত্ত  (১৮ নভেম্বর ১৯১০ - ২০ জুলাই ১৯৬৫) ছিলেন উনিশ শতকের শূন্য দশকের একজন বাঙালি ব্রিটিশবিরোধী বিপ্লবী এবং ভারতীয় মুক্তিযোদ্ধা। ১৯২৯ সালের ৮ এপ্রিল ভগৎ সিংয়ের সাথে নয়া দিল্লীর কেন্দ্রীয় সংসদ ভবনে  বোমা ফাটানোর জন্য তিনি বিখ্যাত ছিলেন। তারা পরিকল্পনা মোতাবেক দুটি বোমা ফেলেন, যাতে কারো কোনো ক্ষতি না হয়। ফরাসী নৈরাজ্যবাদী বিপ্লবী বৈলেয়ন্টের মতোই ভগৎ সিংহের বক্তব্য ছিল 'বধিরকে শোনাতে উচ্চকণ্ঠ প্রয়োজন'। বটুকেশ্বর দত্ত ও তিনি ইস্তাহার ছড়িয়ে দেন নিজেদের বক্তব্যের সমর্থনে, স্লোগান দেন এবং শান্তভাবে গ্রেপ্তারবরণ করেন।

জন্ম ও প্রারম্ভিক জীবন

বটুকেশ্বর দত্তের জন্ম  ব্রিটিশ ভারতের অধুনা  পশ্চিমবঙ্গের বর্তমানে পূর্ব বর্ধমান জেলার খণ্ডঘোষ থানার ওঁয়াড়ি গ্রামে। পিতা গোষ্টবিহারী দত্ত।  ছোটবেলায় গ্রামে তিনি 'মোহন' নামে পরিচিত ছিলেন। জন্মের পর কিছুদিন ওঁয়াড়ি গ্রামে থাকার পর  পিতা কর্মসূত্রে উত্তরপ্রদেশের কানপুরে গেলে বটুকেশ্বর তার সঙ্গে যান। ১৯২৫ খ্রিস্টাব্দে সেখানে থেকেই ম্যাট্রিক পাশ করেন। সেখানেই তিনি বিপ্লবী চন্দ্রশেখর আজাদ ও ভগৎ সিং এর সংস্পর্শে আসেন এবং  ভারতের স্বাধীনতা আন্দোলনে যুক্ত হন। বিপ্লবী দলে যোগ দিয়ে দল সংগঠনে প্রথমে আগ্রায়, পাঞ্জাব ও অন্যান্য স্থানে যান। তাদের সংগঠনের নাম ছিল হিন্দুস্তান সোশ্যালিস্ট রিপাবলিকান অ্যাসোসিয়েশন। কানপুরে কলেজে পড়ার সময় বিপ্লবী চন্দ্রশেখর আজাদ ও ভগৎ সিং এর সংস্পর্শে আসেন এবং বিপ্লবী রাজনীতিতে যোগ দেন। বিপ্লবী সদস্যদের নিকট বি.কে নামে পরিচিত ছিলেন বটুকেশ্বর দত্ত।

জেল জীবন 
গ্রেপ্তারের পর বিস্ফোরক আইন ভঙ্গ ও হত্যা প্রচেষ্টার দায়ে তাদের বিরুদ্ধে মামলার প্রহসন করে ব্রিটিশ সরকার। জেলে তিনি এবং ভগৎ সিং ভারতীয় রাজনৈতিক জেলবন্দিদের সাথে নোংরা আচরণের বিরুদ্ধে ও রাজবন্দীর অধিকারের দাবীতে এক ঐতিহাসিক অনশনের উদ্যোগ  শুরু করেন এবং তাদের জন্য কিছু অধিকার আদায়ে সক্ষম হন। এই অনশনে শহীদ হন বিপ্লবী যতীন দাস। ১৯৩৮ খ্রিষ্টাব্দে বটুকেশ্বর মুক্তি পেলেও বাংলায়, পাঞ্জাবে এবং উত্তরপ্রদেশে তাঁর প্রবেশ নিষিদ্ধ হয়। ১৯৪২ সালে আবার গ্রেপ্তার করে তাকে অন্তরীন রাখা হয় ৩ বছর। তিনি হিন্দুস্তান সমাজপ্রজাতান্ত্রিক সংস্থার একজন সদস্য ছিলেন।

মৃত্যু 
এই সর্বস্বত্যাগী বিপ্লবীর শেষ জীবন বেদনাদায়ক ও মর্মান্তিক। টিবি রোগাক্রান্ত হওয়ায় জেল থেকে মুক্তি পেলেও স্বাধীন ভারতে তার মূল্যায়ন হয়নি, দারিদ্রের সাথে লড়াই করে জীবন কেটেছে। স্বাধীনতার পর বিবাহ করে বিহারের পাটনায় বসবাস করতেন। সরকারি সাহায্য বা সম্মান বিশেষ কিছু পাননি। জীবিকা নির্বাহের তাগিদে পরিবহণ ব্যবসা করতেন। ২০ জুলাই ১৯৬৫ দিল্লীর একটি হাসপাতালে প্রায় লোকচক্ষুর অন্তরালে তার মৃত্যু হয়।

তথ্যসূত্র 

১৯১০-এ জন্ম
১৯৬৫-এ মৃত্যু
ভারতীয় বিপ্লবী
ব্রিটিশ ভারতের বন্দি ও আটক
বর্ধমান জেলার ব্যক্তি
পশ্চিমবঙ্গের বিপ্লবী
পশ্চিমবঙ্গের ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
পূর্ব বর্ধমান জেলার ব্যক্তি
যাবজ্জীবন কারাদণ্ডে দণ্ডিত ভারতীয় বন্দি
মেলানি থর্নটন

মেলানি থর্নটন () একজন মার্কিন পপ গায়িকা যিনি জার্মানিতে খ্যাতি অর্জন করেন এবং ইউরো ড্যান্স গ্রুপ লা বাউচির একজন সদস্য। ১৯৯০ এর দশকের মাঝামাঝিতে তিনি তার "বি মাই লাভার" এবং "সুইট ড্রিমস" গানের মাধ্যমে সফলতা অর্জন করেন। তার আরও কয়েকটি হিট গান হলো "লাভ হাউ ইউ লাভ মি", "ওয়ান্ডারফুল ড্রিমস", "মেমোরিজ", "হার্টবিট" ইত্যাদি।

মৃত্যু 
২০০১ সালের ২৪শে নভেম্বর রাতে সুইজারল্যান্ডের রাজধানী জুরিখ এর কাছে এক বিমান দূর্ঘটনায় প্রাণ হারান। থর্নটন কে সাউথ ক্যালিফোর্নিয়ার মাউন্ট প্লিজ্যান্ট মেমোরিয়াল গার্ডেনসে সমাহিত করা হয়।

তথ্যসূত্র

বহিঃসংযোগ

ইংরেজি ভাষা 
 
 Melanie Thornton Youth Arts Foundation teaching children creative arts
 Dance artist info page on the singer 
 English / German Melanie Thornton- & La Bouche-Website

জার্মান ভাষা 
 German site dedicated to the singer's memory
 La Bouche´s Official Fansite dedicated to the singer's memory 
 Text and audio of one of her final interviews, given on September 6, 2001
 Image page featuring stills from her final concerts

১৯৬৭-এ জন্ম
২০০১-এ মৃত্যু
আফ্রিকান-আমেরিকান সুরকার
আফ্রিকান-আমেরিকান কন্ঠশিল্পী
জার্মানিতে মার্কিন প্রবাসী
আমেরিকান হাউস সুরকার
মার্কিন পপ সঙ্গীতশিল্পী
ইউরোড্যান্স সুরকার
সুইজারল্যান্ডে বিমান দুর্ঘটনায় শিকার
আইরিশ বংশোদ্ভূত মার্কিন ব্যক্তি
সুইজারল্যান্ডে মার্কিন প্রবাসী
মার্কিন পপ গায়িকা
ত্রিবিষ

ত্রিবিষ বা অকুশল মূল বলতে অবিদ্যা বা মোহ, রাগ এবং দ্বেষ এই তিন প্রকার ক্লেশকে বোঝানো হয়। ত্রিবিষ বৌদ্ধধর্মে দুঃখ সমুদয় বা দুঃখের কারণ রূপে পরিগণিত হয়।

ভবচক্রে মোহকে শুকররূপে, রাগকে পাখিরূপে এবং দ্বেষকে সাপরূপে কল্পনা করা হয়।

বর্ণনা 

বৌদ্ধ দর্শনে অবিদ্যা বা মোহ, রাগ এবং দ্বেষ নামক তিনটি বিষ মানুষকে সংসারে আবদ্ধ রাখে। ভবচক্র অনুসারে এই ত্রিবিষ কর্মের সৃষ্টি করে। এই ত্রিবিষের মধ্যে অবিদ্যা বা মোহ হল প্রধান বিষ যা থেকে রাগ এবং দ্বেষের জন্ম হয়। এই ত্রিবিষ অপর ক্লেশের কারণ হিসেবে উল্লিখিত হয়।{{#tag:ref|"The conditioning factors [kleshas] are often referred to in Buddhist terms as “mental afflictions,” or sometimes “poisons.” Although the texts of Buddhist psychology examine a wide range of conditioning factors, all of them agree in identifying three primary afflictions that form the basis of all other factors that inhibit our ability to see things as they really are: ignorance, attachment, and aversion.|group=টীকা}}

 থেরবাদ ও মহাযানে ত্রিবিষ 

মহাযান বৌদ্ধ ধর্মে এই তিনটি ক্লেশকে একত্রে ত্রিবিষ এবং থেরবাদ বৌদ্ধ ধর্মে একে অকুশল মূল বলে উল্লেখ করা হয়েছে। মহাযান বৌদ্ধ ধর্মে অবিদ্যার একটি প্রকারভেদ হিসেবে মোহকে উল্লেখ করা হয়েছে। থেরবাদ বৌদ্ধ ধর্মে মোহ এবং অবিদ্যা সমার্থক শব্দ কিন্তু মোহ চৈতসিকের সঙ্গে সম্পর্কিত যেখানে অবিদ্যা নিদানের সঙ্গে সম্পর্কিত।

 পাদটীকা 

 তথ্যসূত্র 

 উৎস 

 Dalai Lama (1992). The Meaning of Life, translated and edited by Jeffrey Hopkins, Boston: Wisdom.
 Dzongsar Khyentse (2004). Gentle Voice #22, September 2004 Issue.
 Epstein, Mark (2004). Thoughts Without A Thinker: Psychotherapy from a Buddhist Perspective. Basic Books. Kindle Edition. 
 Geshe Sonam Rinchen (2006). How Karma Works: The Twelve Links of Dependent Arising, Snow Lion
 Goleman, Daniel (2003). Destructive Emotions: A Scientific Dialogue with the Dalai Lama. Random House.
 Keown, Damien (2004). A Dictionary of Buddhism. Oxford University Press.
 Khenchen Konchog Gyaltshen (2010). A Complete Guide to the Buddhist Path. Snow Lion.
 Lamotte, Étienne (translator). The Treatise on the Great Virtue of Wisdom of Nagarjuna. Gampo Abbey.
 
 
 Leifer, Ron (1997). The Happiness Project. Snow Lion.
 Nyanatiloka (1980), Manual of Buddhist Terms and Doctrines, Buddhist Publication Society, http://www.palikanon.com/english/wtb/dic_idx.html
 Padmakara Translation Group (translator) (1998). The Words of My Perfect Teacher, by Patrul Rinpoche. Altamira.
 Rangjung Yeshe Wiki - Dharma Dictionary. http://rywiki.tsadra.org/index.php/dug_gsum
 Ringu Tulku (2005). Daring Steps Toward Fearlessness: The Three Vehicles of Tibetan Buddhism, Snow Lion.
 Tenzin Wangyal Rinpoche (2011). Awakening the Sacred Body: Tibetan Yogas of Breath and Movement. Hay House.
 Trungram Gyaltrul Rinpoche Sherpa (2004). Gampopa, the Monk and the Yogi : His Life and Teachings. Harvard University.
 Yongey Mingyur Rinpoche (2008). The Joy of Living''. Paperback. Three Rivers Press.

বহিঃসংযোগ 
 Transforming the three poisons 
 Three poisons on Ranjung Yeshe wiki

বৌদ্ধ দর্শন
বৌদ্ধধর্মে ক্ষতিকর চৈতসিক
সি-মি-উই ৪

সি-মি-উই ৪ (SEA-ME-WE 4) বা দক্ষিণ পূর্ব এশিয়া-মধ্যপ্রাচ্য-পশ্চিম ইউরোপ ৪ হল সমুদ্রের নীচ দিয়ে যাওয়া একটি অপটিক্যাল ফাইবার সাবমেরিন কমিউনিকেশন্স কেবল যা সিঙ্গাপুর, থাইল্যান্ড, মালয়েশিয়া, বাংলাদেশ, ভারত, শ্রীলঙ্কা, পাকিস্তান, সংযুক্ত আরব আমিরাত, সৌদি আরব, সুদান, মিশর, ইতালি, তিউনিসিয়া, আলজেরিয়া এবং ফ্রান্সকে সংযুক্ত করেছে। এই অপটিক্যাল ফাইবার তারের মূল উদ্দেশ্য ছিল এর পূর্ববর্তী সি-মি-উই-৩ কে প্রতিস্থাপিত করে ত্বরিত যোগাযোগ উন্নত করা।

এই অপটিক্যাল ফাইবার তারটি প্রায় ১৮,০০০ কিলোমিটার লম্বা এবং এটি দক্ষিণ-পূর্ব এশিয়া, মধ্যপ্রাচ্য ও পশ্চিম ইউরোপের ইন্টারনেট যোগাযোগ ব্যাবস্থার একমাত্র মাধ্যম।

নেটওয়ার্ক টপোলজি 
সি-মি-উই ৪ মূলত চারটি মূল অংশে বিভক্ত এবং এর ১৭ টি ল্যান্ডিং পয়েন্ট রয়েছে।

অংশসমূহ 

 S1 - তুস থেকে মুম্বাই

 S2 - মুম্বাই থেকে সুয়েজ

 S3 - সুয়েজ থেকে কায়রো

 S4 - কায়রো থেকে মারসিলি

ল্যান্ডিং পয়েন্ট

 মারসিলি, ফ্রান্স
 আনাবা, আলজেরিয়া
 বিজিরাতে, তিউনিসিয়া
 পালেমরো, ইতালি
 আলেক্সান্দ্রিয়া, মিশর
 কায়রো, মিশর (স্থল)
 সুয়েজ, মিশর (স্থল/জলভাগ)
 জেদ্দা, সৌদি আরব
 ফুজারাহ, সংযুক্ত আরব আমিরাত

১০. করাচী, পাকিস্তান
১১. মুম্বাই, ভারত
১২. কলম্বো, শ্রীলঙ্কা
১৩. চেন্নাই, ভারত
১৪. কক্সবাজার, বাংলাদেশ
১৫. সাতুন, থাইল্যান্ড
১৬. মিলাকা, মালয়শিয়া
১৭. তুস, সিঙ্গাপুর

ইতিহাস
SEA-ME-WE 4 ক্যাবল সিস্টেমটি ১৬টি টেলিকমিউনিকেশন কোম্পানির একটি কনসোর্টিয়াম দ্বারা তৈরি করা হয়েছিল যারা ২৭ মার্চ ২০০৪ এ প্রকল্পটি নির্মাণে সম্মত হয়েছিল। সিস্টেমটির নির্মাণ কাজটি অ্যালকাটেল সাবমেরিন নেটওয়ার্ক (বর্তমানে আলকাটেল-লুসেন্টের একটি বিভাগ) এবং ফুজিৎসু দ্বারা পরিচালিত হয়েছিল। আঠারো মাসের নির্মাণ প্রকল্পটি ১৩ ডিসেম্বর ২০০৫-এ US$৫০০ মিলিয়নের ব্যয় প্রাক্কলন সহ সম্পন্ন হয়েছিল।[2][4] সেগমেন্ট ১ নির্মাণ, সিঙ্গাপুর থেকে ভারত পর্যন্ত ৮০০০ কিলোমিটার চলমান, ফুজিৎসু দ্বারা সম্পন্ন হয়েছিল, যা সেগমেন্ট ৪-এর জন্য সাবমেরিন রিপিটার সরঞ্জাম সরবরাহ করেছিল।

তথ্যসূত্র

বহিঃসংযোগ 
  দক্ষিণ পূর্ব এশিয়া - মধ্যপ্রাচ্য - পশ্চিম ইউরোপ ৪ প্রকল্পের ওয়েবসাইট 
 SEA-ME-WE4 নেটওয়ার্ক প্রশাসন ব্যবস্থা 

আরব সাগরে সাবমেরিন যোগাযোগের ক্যাবল
ভারত মহাসাগরে সাবমেরিন যোগাযোগের ক্যাবল
ভূমধ্যসাগরে সাবমেরিন যোগাযোগের ক্যাবল
প্রশান্ত মহাসাগরে সাবমেরিন যোগাযোগের ক্যাবল
লোহিত সাগরে সাবমেরিন যোগাযোগের ক্যাবল
২০০৫-এ এশিয়ায় প্রতিষ্ঠিত
ভারতের টেলিযোগযোগ
নওগাঁ

নওগাঁ বাংলাদেশের উত্তঞ্চলের একটি শহর। এটি রাজশাহী বিভাগের নওগাঁ জেলার অন্তর্গত, যা ছোট যমুনা নদীর তীরে অবস্থিত। এটি নওগাঁ জেলা ও নওগাঁ সদর উপজেলার প্রশাসনিক সদরদপ্তর এবং বাণিজ্যিক প্রাণকেন্দ্র। নওগাঁ শহরের আয়তন প্রায়  এবং জনসংখ্যা ১৫০,৫৪৯ জন, যা এটিকে বাংলাদেশের ২৯তম বৃহৎ শহরের মর্যাদা দিয়েছে।

তথ্যসূত্র

বহিঃসংযোগ

বাংলাদেশের নগর
নওগাঁ জেলার জনবহুল স্থান
রাজশাহী বিভাগের জনবহুল স্থান
ব্সাম-গ্তান-মিগ-স্গ্রোন

ব্সাম-গ্তান-মিগ-স্গ্রোন () একটি প্রাচীন তিব্বতী পুঁথি।

রচনা ও ইতিহাস 

পদ্মসম্ভবের পঁচিশজন শিষ্যের একজন গ্নুব্স-চেন-সাংস-র্গ্যাস-য়ে-শেস এই গ্রন্থ রচনা করেন।  তিব্বতবিদ পল পেলিওট ১৯০৮ খ্রিষ্টাব্দে দুনহুয়াং থেকে এই গ্রন্থ আবিষ্কার করেন।

বিবরণ 

এই গ্রন্থে গ্নুব্স-চেন-সাংস-র্গ্যাস-য়ে-শেস মহাযান বৌদ্ধ ধর্মের মধ্যে বোধিসত্ত্বযানের মাধ্যমে পর্যায়ক্রমিক মুক্তিলাভ এবং চান বৌদ্ধ ধর্মের ধ্যানের মাধ্যমে আকস্মিক মুক্তিলাভের মধ্যবর্তী এক পন্থার খোঁজ করেছেন।

পাদটীকা

তথ্যসূত্র

বহিঃসংযোগ 
 Meinert, Carmen. Chinese Chan and Tibetan Rdzogs Chen: Preliminary Remarks on Two Tibetan Dunhuang Manuscripts
 Samten Gyaltsen Karmay. The Great Perfection (rDzogs chen): a philosophical and meditative teaching.

তিব্বতী বৌদ্ধ গ্রন্থ
তিব্বতী বৌদ্ধ আচার অনুষ্ঠান
এনিমি অ্যাট দ্য গেটস

এনিমি আ্যট দি গেটস হচ্ছে জ্যাঁ-জ্যাকস আন্নাউদ পরিচালিত ২০০১ সালের একটি যুদ্ধের সিনেমা। সিনেমাটিতে অভিনয় করেছেন জোসেফ ফিননেস, জুদ ল, র‍্যাচেল ওয়েইসজ, বব হসকিনস এবং অ্যাড হ্যারিস। দ্বিতীয় বিশ্বযুদ্ধের সময়ে স্তালিনগ্রাদের যুদ্ধের এক ঘটনার উপর ভিত্তি করে সিনেমাটি তৈরি হয়েছে।

সিনেমাটির শিরোনাম নেয়া হয়েছে উইলিয়াম ক্রেগের ১৯৭৩ সালের বই Enemy at the Gates: The Battle for Stalingrad থেকে; যে বইয়ে ১৯৪২-৪৩ সালের স্তালিনগ্রাদের যুদ্ধের বিভিন্ন ঘটনার কাহিনী বর্ণিত হয়েছে। এই সিনেমাটিতে দুর্বলভাবে সোভিয়েত স্নাইপার জেইতসিভের যুদ্ধের গল্পটিকে ভিত্তি করা হয়েছে।

ভাসিলির সাহসিকতাকে দুই ঘণ্টা ১১ মিনিটে সেলুলয়েডের কোন ফিতায় যেমন ধারণ করা সম্ভব নয়, তেমনি সম্ভব নয় ২য় বিশ্বযুদ্ধের বিভীষিকা, প্রাণহানি আর সবচেয়ে বেশি ধবংস যজ্ঞের মুখোমুখি হওয়া সোভিয়েত ইউনিয়নকে ফুটিয়ে তোলা। তবুও “এনিমি আ্যট দি গেটস” চলচ্চিত্রে প্রাণহানি আর ধবংস যজ্ঞের যে টুকু চিত্র ফুটে উঠেছে তাতে গা শিউরে উঠে।

তথ্যসূত্র

বহিঃসংযোগ 

 
 
 
 
 
 
 Enemy at the Gates Reviewed by David R. Stone, History Department, Kansas State University, published by H-War (June, 2002)
 Idiocy at The Gates: A Foreigner Will Not Notice, a Russian Will Not Forgive Reviewed by Valeri Potapov

২০০১-এর চলচ্চিত্র
২০০০-এর দশকের নাট্য চলচ্চিত্র
প্যারামাউন্ট পিকচার্সের চলচ্চিত্র
মার্কিন যুদ্ধভিত্তিক চলচ্চিত্র
ফরাসি চলচ্চিত্র
জার্মান চলচ্চিত্র
ব্রিটিশ চলচ্চিত্র
আইরিশ চলচ্চিত্র
যুদ্ধের চলচ্চিত্র
দ্বিতীয় বিশ্বযুদ্ধের চলচ্চিত্র ইস্টার্ন ফ্রন্ট
স্তালিন যুগের সোভিয়েত ইউনিয়ন সম্পর্কিত চলচ্চিত্র
উপন্যাস ভিত্তিক চলচ্চিত্র
১৯৪২-এ চলচ্চিত্র সেট
সোভিয়েত ইউনিয়নের চলচ্চিত্র সেট
প্রকৃত ঘটনা ভিত্তিক চলচ্চিত্র
জ্যাঁ-জ্যাকস অ্যানুউ পরিচালিত চলচ্চিত্র
স্নাইপার উপন্যাস
স্নাইপার যুদ্ধবিগ্রহ
যুদ্ধের মহাকাব্য চলচ্চিত্র
যুদ্ধ রোম্যান্স চলচ্চিত্র
দ্বিতীয় বিশ্বযুদ্ধের প্রকৃত ঘটনা ভিত্তিক চলচ্চিত্র
ম্যান্দালে পিকচার্স চলচ্চিত্র
ইংরেজি ভাষার ফরাসি চলচ্চিত্র
২০০০-এর দশকের মার্কিন চলচ্চিত্র
২০০০-এর দশকের যুদ্ধভিত্তিক নাট্য চলচ্চিত্র
মার্কিন যুদ্ধভিত্তিক নাট্য চলচ্চিত্র
আইরিশ নাট্য চলচ্চিত্র